Þessi dagur er upphaf , nýtt upphaf . Mig langar að nota aðventuna sem spegil sem segir mér eitthvað um sjálfa mig og Jesú Krist sem kemur til mín eins og okkar allra á þessari aðventu . Eitthvað sem hjartað á . Lifandi hjarta slær og veitir okkar líf . Það er nýtt upphaf . Upphaf að samfylgd með Jesú . Sum upplifa að þau sjáist aðeins ef þau eru áberandi og komi fram í fjölmiðlum og séu spurð álits . Önnur fyrirmynd er fólkið sem veifar honum og bíður hann velkominn . Sé ég mig taka á móti Jesú Kristi sem kemur eða er ég hikandi og vellti fyrir mér hvort það sé þorandi að taka á móti honum ? Dauða steina sem lifnuðu við og fóru að fagna honum ? Þessi steinar hafa oft vakið furðu mína og ég sé að Guð hefði gert kraftaverk ef fólkið hefði ekki tekið á móti honum . Ég lít í spegillinn og sé mig sem hef tekið á móti Jesú Kristi . Spaugstofan gerði grín að okkur um daginn sem var sterkara en nokkurt nöldur um kaupæðið á okkur og stressið sem aðventa getur orðið að . Sýndur var prestur í ræðustól sem prédíkaði af miklum eldmóð um í hverju lífshamingja fælist . Þarna voum við tekin á beinið og gagnrýni fyrir að halda að við gætum keypt okkur lífshamingju með fínum hlut . Þegar ég lít í spegilinn sé ég að mér finnst lífshamingja stundum felast í fallegum og stórum hlutum . Ekki vildi ég vera fátæk og eignalaus ! Á veggjakroti niðri í bæ sá ég sama orðið endurtekið þrisvar : Eyddu , eyddu , eyddu . Ég upplifði þessa hvatningu sem háð því það er svo auðvelt að lifa og halda að það sé tilgangur lífsins að eyða og neyta . Við erum ekki það sem við eyðum . Við erum miklu meira en það en við lifum auðvitað hér og nú svipað og aðrir en það mikilvægasta er að lífshamingja okkar er að við erum börn Guðs sem tökum á móti Jesú Kristi og ætlum að undirbúa okkur fyrir komu hans sem við minnumst á jólunum . Við ætlum ekki bara að minnast fæðingar hans sem lítils barns heldur ætlum við að hlýða því sem hann boðaði sem fullorðinn maður . Elska Guð og náungann . Reyna að vera kristnir einstaklingar sem kærleiksboðskapurinn hefur haft áhrif á . Þá finnum við lífshamingjuna af því að hana þarf ekki að kaupa en samt er til nóg af henni . " Komið til mín , allir sem erfiði hafið og þungar byrðar og ég mun veita yður hvíld . " Boðun Jesú Krists hefur mikil áhrif . Umbreyting á sér stað þegar boðskapurinn líkst upp fyrir okkur . Stundum eru orðin endurfæðing eða frelsun notuð . Umbreytingin getur stöðugt átt sér stað . Eiginlega mest við okkur sjálf , fortíð okkar og það sem lífið hefur fært okkur eða ekki fært okkur . Það hefur ekki fengið náð til að sættast við andstreymið og vonbrigðin í lífinu . Það þyrfti að vera til skóli sem kennir okkur að sættast við aðstæður okkar . Að vísu er kristintrú góður skóli . Trúin þroskar okkur og fær okkur til að glíma við erfiðleika en ekki að flýja þá . Hvað segir ekki Páll posturli : " Eitt gjöri ég . Ég gleymi því sem að baki er en seilist eftir því sem sem framundan er . " Ég vil lesa inn í orðið " gleyma " orðið " sættast " . Ég sættist við það sem er að baki , fortíð mína , en sný mér að nútíðinni og framtíðinni . Styrkurinn felst í þeim fjársjóði sem Kristur gaf okkur með því að gefa líf sitt . Stundum skilur fólk orðið hógværð sem eitthvað neikvætt og að það eigi við um þögult og undirgefið fólk . það þarf alls ekki að vera þannig . Ég hef ekki nefnt neitt um að við eigum að muna eftir náunga okkar á sértstakan hátt á þessum árstíma . Við erum hins vegar oft kvött til þess . Ég hjálpa án þess að þurfa að láta það sjást því ég veit að myndugleiki minn byggist ekki á því að sýnast heldur að vera heil í því sem ég geri . Spegill , spegill herm þú mér .... Ég sé að þessi aðvetna verður mér mikil blessun og veitir mér náð til að lifa með Guði og þjóna náunganum .